cyanic-selkie/wikianc huggingface dataset:
Valentin Sibbern
Familie
Valentin Sibberns yngre bror Henrik Frederik Arild Sibbern var også medlem av riksforsamlingen på Eidsvoll 17. mai 1814, som deputert for Ingenieur Brigaden.
Ordener
Valentin Sibbern var innehaver av den norske St. Olavs Orden og de svenske Sverdordenen og Nordstjerneordenen.
Blackburn Baffin
Baffin var konstruert av major F. A. Bumpus for å møte Fleet Air Arms krav til en konvensjonelt to-seters dobbeltdekker bygget av både metall og tre og kledt med duk. Den hadde svakt bakoverstrøkne vinger, øvre vingepar plassert noe foran nedre såkalte ( «staggered») vinger for å kunne gi plass til torpedoer under skroget. Bevæpningen bestod av et fast foroverrettet 7,7 mm Vickers maskingevær og to bevegelige 7,7 mm. Lewis maskingevær i bakre førerkabin plus en 910 kg. bombe eller en 716 kg. torpedo, alternativt tre 240 kg. eller seks 110 kg. bomber.
Daniel Hubmann
Bakgrunn
Hubmann kommer opprinnelig fra Eschlikon, men bor i Bern. Han kommer fra en familie som har drevet med orientering og har tre brødre, Max, Beat og Martin. Beat og Martin driver også med orientering.
Blackburn Baffin
Museale fly
Vraket av en RNZAFs BaffIn som havarerte i 1937 er bygget opp igjen.
Daniel Hubmann
Bakgrunn
Han gikk på grunnskolen Eschlikon fra 1990-1996, deretter den samme ungdomsskolen, før han i 2003 var ferdig utdannet snekker. Deretter arbeidet han deltid som snekker i tre år, før han i 2007 ble profesjonell orienteringsløper på heltid.
Idrettskarriere
I ungdomsårene løp han for orienteringsklubbene OL Regio Wil og LA KTV Wil. Fra og med 2005 har han løpt for den norske klubben Kristiansand OK. Han er allrounder.
Hubmann ble rangert som nummer 1 i verden av IOF per oktober 2006, og ble også rangert som nummer 1 per oktober 2008. IOFs liste består av verdens 250 beste løpere.
I verdensmesterskapet i 2006 i Århus tok han ett sølv. Det kom på sprintdistansen. Det første gullet kom i Tsjekkia i 2008 da han vant langdistansen foran Anders Nordberg. Etter det har han tatt ytterligere seks VM-gull. Han ble verdensmester i både langdistanse og stafett i ungarske Miskolc i 2009. Stafetten løp han med lagkameratene Baptiste Rollier og Matthias Merz. Hubmann ble skadet i 2010, og slet med skader etter dette. Han klarte allikevel å ta en bronsemedalje i verdensmesterskapet i Trondheim i 2010 i mellomdistanse, og vant Nordic Orienteering Tour sammenlagt i 2011. Han ble verdensmester i sprint i Frankrike i 2011. Under EM i orientering i Sverige i 2012 skadet han akillessenen 100 meter før mål på stafetten og måtte stå over verdensmesterskapet på hjemmebane i Sveits senere samme år. Under EM i orientering ble hans beste resultat en tredjeplass på sprinten. I skotske Inverness i 2015 ble det gullmedalje både på mellomdistanse og stafett. På det sveitsiske vinnerlaget løp Hubmann andre etappe på laget som ellers besto av Fabian Hertner på første etappe og ankermann Matthias Kyburz på tredje. Under VM i Sverige i 2017 ble det sølv på stafetten som ble Hubmanns beste resultat. Han tok tre bronsemedaljer individuelt, på sprinten, langdistansen og mellomdistansen. Dermed tok Hubmann med seg hele fire medaljer fra mesterskapet i Strömstad og Tanum. I 2018 løp Hubmann EM på hjemmebane i Ticino, Sveits. 6. mai 2018 ble europamester i sprint, et gull han delte med Matthias Kyburz ettersom de to landsmennene fullførte på samme tid. Hubmann fikk også med seg en sølvmedalje fra hjemme-EM som ankermann for Sveits' stafettlag. Under VM i Latvia i 2018 ble Hubmann første herreløper til å ta tre VM-gull på sprintdistansen. Han fikk med seg ytterligere to sølvmedaljer fra dette mesterskapet, på mellomdistanse og stafett.
Xyelidae
Xyelidae er en gruppe som hører til blant plantevepsene og er en familie i ordenen vepser. De er de eneste nålevende medlemmene av gruppen Xyeloidea. De finnes i eller ved barskog. De lever på blomstene av bartrær. Én art, Xyela julii, forekommer i Norge. Gruppen omfatter mindre enn 50 kjente, nålevende arter fordelt på fem slekter, men det er også kjent mange fossile arter fra så langt tilbake som trias-tiden (200 millioner år siden). Man antar at Xyelidae er søstergruppen til alle andre nålevende vepser, dermed den mest primitive årevinge-familien.
Daniel Hubmann
Idrettskarriere
Daniel Hubmann har totalt 27 medaljer fra verdensmesterskapet i orientering, og er dermed den mannlige orienteringsløperen med flest VM-medaljer gjennom tidene. Han har totalt 13 medaljer fra europamesterskapet i orientering, og er dermed den mannlige orienteringsløperen med flest EM-medaljer gjennom tidene. Han har vunnet Verdenscupen i orientering hele seks ganger, i 2008, 2009, 2010, 2011, 2014 og 2015. Ingen annen herreløper har flere enn to sammenlagtseire. Han har 31 seire i enkeltløp i verdenscupen, noe som også er rekord.
Xyelidae
Utseende
Xyelidae er små og spinkle planteveps (europeiske arter 2,4 – 4,5 mm lange). Antennene er lange og tynne, det to innerste leddene er av normal lengde, det tredje leddet er svært langt, dette blir fulgt av 8 – 17 svært små ledd. Palpene er bygd på lignende måte. Vingeårene er velutviklede, forvingen har markert vingemerke (pterostigma). Hunnene har et langt eggleggingsrør.
TIX
Andreas Andresen Haukeland (født 12. april 1993 i Bærum ), bedre kjent under artistnavnet TIX, er en norsk artist, produsent, forfatter, programleder og låtskriver fra Bærum. I 2010-årene gjorde han seg bemerket som produsent av kontroversielle russesanger, og i 2015 ble han landskjent for den svært omdiskuterte russelåten «Sjeiken 2015». I 2018 ga han ut sin første solosingel, «Shotgun», og har siden laget musikk med mer seriøse og personlige temaer og tekster. Sommeren 2019 toppet TIX VG-lista med den selvbiografiske låten «Jeg vil ikke leve». Han toppet den norske singellisten på nytt med «Kaller på deg» og «Karantene», og i 2020 og 2021 var han den mest strømmede norske artisten i Norge.
Daniel Hubmann
Rekorder
Verdensmesterskap
Xyelidae
Levevis
De fleste artene har larver som lever på bartrær, enten på hann-blomster der de spiser pollen, eller som minerere inne i skudd. Det finnes også noen få arter som har larver på bladene til løvtrær.
Daniel Hubmann
Rekorder
Europamesterskap
TIX
Han ble kåret til årets spellemann under Spellemannprisen 2020. I 2021 vant han Melodi Grand Prix 2021 med låten «Fallen Angel», og han representerte Norge i Eurovision Song Contest 2021 i Rotterdam i Nederland. Der endte han på 18. plass. Han er blant de mest kjente popartistene i Norge, og har rundt 949,417 månedlige lyttere på Spotify.
Daniel Hubmann
Rekorder
Verdenscup
TIX
Haukeland ga i 2021 ut boken TIX: den stygge andungen. Boken ble Norges mest forhåndsbestilte bok, var den nest mest solgte barne- og ungdomsboken i Norge i 2021.
Bakgrunn
TIX er kjent for sin fargerike og flamboyante stil med pelskåpe, solbriller og pannebånd påført teksten «TIX». Artistnavnet kommer fra hans medfødte tilstand tourettes syndrom. Syndromet medfører ufrivillige rykninger, såkalte tics. Ticsene gjorde at han ble mobbet på skolen, men han valgte å ta eierskap til ticsene ved å ta artistnavnet «TIX». Artisten bruker solbriller for å skjule rykninger med øynene. Han har også obsessiv-kompulsiv lidelse og ADHD.
Han ble landskjent i Norge i 2015 med den kontroversielle russelåten «Sjeiken 2015». Sangteksten ble gjenstand for debatt i flere uker, mens TIX selv svarte på kritikken ved å legge ut en Snapchat-serie der han badet i penger. I 2016 ga han ut sitt første album, Dømt og berømt, som lå 79 uker på den offisielle norske albumlisten.
I tillegg til russemusikken har TIX jobbet som låtskriver i Los Angeles, hvor han blant annet har skrevet «Game Time» for Flo Rida og «Sweet But Psycho» for Ava Max. For «Sweet But Psycho» fikk han Musikkforleggerprisen 2020 i klassen årets mest spilte låt sammen med resten av låtskriverteamet. Under utdelingen var han også nominert i klassen årets opphaver – populærmusikk. Sommeren 2017 var TIX oppvarmingsartist for Justin Bieber på Forus Travbane i Stavanger.
Etter flere år med russelåter og festmusikk, ga Haukeland i 2018 sin første solosingel, «Shotgun». Siden fulgte flere låter med mer seriøse og personlige tekster, og i 2019 toppet han for første gang VG-lista med den dypt personlige låten «Jeg vil ikke leve». Han har siden fulgt opp med en rekke personlige og tidsaktuelle låter, blant andre «Når jeg er full», «Kaller på deg» og «Karantene». Han toppet VG-lista på nytt med de to sistnevnte og begge låtene ble nominert til årets låt under Spellemannprisen 2020. I takt med overgangen fra russelåter til mer folkelige og personlige poplåter, har han også fått et bredere publikum og mer anerkjennelse fra musikkbransjen og pressen. I 2020 var TIX den mest strømmede artisten i Norge, og i 2021 var han for andre år på rad den mest strømmende norske artisten på Spotify.
Vinteren 2021 ble TIX kunngjort som en av finalistene til Melodi Grand Prix med låten «Ut av mørket». Han fremførte den første gang i pausen under delfinale 1 lørdag 16. januar 2021. Da han opptrådte i finalen lørdag 20. februar 2021, fremførte han den engelske versjonen av sangen, «Fallen Angel». Han vant til slutt finalen over KEiiNO og «Monument».
Gjennom seieren i Melodi Grand Prix fikk TIX og «Fallen Angel» oppdraget med å representere Norge i Eurovision Song Contest 2021 i Rotterdam i Nederland. Norge deltok i semifinale 1 tirsdag 18. mai i Rotterdam Ahoy. Der ble «Fallen Angel» blant de ti beste, og Norge kvalifiserte seg dermed til finalen lørdag 22. mai. TIX opptrådte som nummer 22 av 26 i finalen og endte til slutt på 18. plass. For låten ble han nominert til Spellemannprisen 2021 i klassen årets låt.
Han har også blitt hyllet for sin åpenhet rundt ensomhet, depresjon og selvmordstanker.
Etter rundt tre år uten nye russelåter kom TIX tilbake våren 2023 med russelåtene «FAKK MEG OPP» og «STUDIO 23». Han skrev sistnevnte for prinsesse Ingrid Alexandra av norge og russebussen hennes.
TV-opptredener
I 2019 deltok han i den ellevte norske sesongen av Paradise Hotel, og samme år avsluttet han VG-lista-showet på Rådhusplassen i Oslo. I 2020 var TIX dommer i norske Idol, og samme høst opptrådte han under P3 Gull, der han hadde premiere med låten «Tusen tårer».
I januar 2021 var han gjest i Lindmo på NRK1, der han fortalte om sin ensomhet, depresjon og selvmordsforsøk. Der fortalte han at låten «Jeg vil ikke leve» var basert på erfaringene fra den vanskelige perioden.
I 2022 var han en av deltakerne i tolvte sesong av TV 2-programmet Hver gang vi møtes. Han var også programleder i første og andre sesong av nye Paradise (Hotel) i 2022 og i 2023, sammen med Triana Iglesias, i tredje sesong.
Han var programleder i duo med Katrine Moholt i TV 2s Sommerfest fra Telemark i juni 2023.
Jerry Butler
Jerry Butler (født 8. desember 1939 i Sunflower i Mississippi), med tilnavnet The Ice Man, er en USA-amerikansk soulsanger og låtskriver. Han var den opprinnelige førstesangeren i vokalgruppa The Impressions, men han har også en lang og suksessrik solokarriere.
Butler vokste opp i et av Chicagos fattigere strøk. Han blei aktiv i musikklivet i ei lokal kirke. Her traff han blant annet Curtis Mayfield, og de to var med i gospelgruppa Northern Jubilee Gospel Singers. Mayfield og Butler blei også med i gruppa The Roosters, da noen av medlemmene i denne flytta til Chicago. Gruppa blei i 1958 omdøpt til The Impressions. De fikk platekontrakt, og sangen «For Your Precious Love», skrevet av blant annet Butler og med ham som førstesanger, fikk en tredjeplass Billboards rhythm-and-blues-liste.
Samme høst forlot Butler Impressions og satsa på en solokarriere. Han hadde ei rekke slagere, både som sanger og som låtskriver. Mange av innspillingene var sammen med Mayfield, men han hadde også fine duetter med Dee Clark og Betty Everett. Etter en periode med svakere prestasjoner, fikk han ny suksess med albumene The Ice Man Cometh (1968) og Ice On Ice (1970). Den førstnevnte gav ham to Grammy-nominasjoner.
Han har også produsert album for flere andre artister.
Sangen «He Will Break Your Heart», som Butler sjøl gav ut i 1960, blei i 1975 spilt inn av Tony Orlando and Dawn under tittelen «He Don't Love You (Like I Love You)». Denne innspillinga nådde førsteplassen på Billboard Hot 100s popliste.
I 1991 blei The Impressions, og dermed Butler, innvotert i Rock and Roll Hall of Fame.
I 1984 starta Butler et eget øldistribusjonsselskap. Året etter gikk han inn i lokalpolitikken som commisioner i Cook County i Illinois. Han blei gjenvalgt så seint som i 2014.
B-VM i håndball for menn 1977
B-VM i håndball for menn 1977 ble arrangert i Østerrike i 1977.
Karin von Welck
Karin von Welck (født 30. april 1947 i Buir ved Köln) har siden 2004 vært kultursenator i bystaten Hamburg. Welck er partiløs.
Utdannelse og yrke
Welck tok artium i 1966 og studerte statsvitenskap, etnologi, germanistikk, gammelamerikanske språk og kultur, etnologi og lingvistikk ved universitetene i Hamburg og Köln. I 1973 tok hun doktorgraden med avhandlingen Untersuchungen zum sogenannten Konservatismus der Pueblo-Indianer in Arizona und Neu Mexiko. Hun arbeidet deretter som vitenskapelig assistent ved institut for etnologi ved universitetet i Köln, og deltok i arbeidet med å bygge opp flere mindre museer. I 1979 kom hun tilbake til instituttet, før hun overtok ledelsen av Indonesia-avdelingen ved Rautenstrauch-Joest-Museum i Köln. Fra 1982 var hun visedirektør ved samme museum. I 1990 ble hun direktør for Reiss-Museum i Mannheim, og fra 1998 til 2004 var hun generalsekretær for de tyske delstatenes kulturstiftelse. Hun ble utnevnt til honorarprofessor ved universitetet i Mannheim i 1994.
Offentlige verv
17. mars 2004 ble hun utnevnt til kultursenator i Ole von Beusts senat i Hamburg.
Arçon
Arçon er en kommune i departementet Doubs i Bourgogne-Franche-Comté-regionen øst i Frankrike. Kommunen ligger i kantonen Ornans som tilhører arrondissementet Pontarlier.
SPECT
SPECT står for single-photon emission computed tomography og er en metode for å ta tredimensjonale snittbilder med et gammakamera. Metoden har stor betydning innenfor nukleærmedisinsk bildediagnostikk, for eksempel for å fremstille gjennomblødning av hjertemuskel eller hjernen.
Alexander Christian Møller
Alexander Christian Møller (født 24. april 1762 i Christiania, død 28. desember 1847 i Barbu ) var distriktslege i Nedenes amt og medlem av Riksforsamlingen på Eidsvoll. Der representerte han «Arendals deputation». Møller var også medlem av det første overordentlige Storting. På Riksforsamlingen var han nok først unionsvennlig som sin venn Jacob Aall, men sluttet seg til selvstendighetslinjen. Han er aktiv og var særlig mot alle former for ordener, titler og nedarvet forrang. Som eneste lege på Riksforsamlingen ble han flere ganger tilkalt når representantene ble syke eller skadet.
Møller arbeidet noen år ved apoteker i Christiania, Helsingør og København. I 1792 tok han kirurgisk eksamen i København og slo seg samme år ned som privatlege i Arendal, hvor han 1796–1835 var distriktskirurg i Nedenes amt. Han ivret for opplysning og naturvitenskap, og hadde en stor mineralsamling. Han var en av stifterne av Arendals Museum i 1832, og byens første museumsbygning på Tyholmen fikk navnet Doctor Alexander Møllers Minde. Han testamenterte også penger til et legat for opprettelse og vedlikehold av Møllers Asyl barnehage i Arendal. I barnehagen er det reist en bauta til hans minne.
Han var enkemann da han reiste til Eidsvoll i følge med Jacob Aall og Hans Jacob Grøgaard. Fra Eidsvoll sendte Møller brev til hjembyen adressert til kjøpmann Peter Herlofson som var fetter til hans avdøde ektefelle. Brevene er senere publisert i Yngvar Nielsen: Bidrag til Norges Historie i 1814.
Hans bolig i 1814, et hus på Friholmen i nåværende Arendal sentrum, brant ned i 1840. De eneste synlige spor fra hans bygninger er en stein-terrasse fra sitt landsted på Havstad øst for byen.
Hat-trick
Hat-trick er et fast uttrykk som stammer fra sportens verden, vanligst brukt i lagspill når en spiller skårer tre mål i løpet av en omgang av en kamp. Uttrykket ble først nevnt i 1858 i England om en hendelse i cricket hvor kasteren H. H. Stephenson utkonkurrerte tre batsmen på rad. Begrepet kan i tillegg (men feilaktig) bli brukt ved tre etterfølgende seire, suksesser eller andre tilsvarende situasjoner.
Definisjoner
Innenfor fotball kalles det et hat-trick når en spiller skårer tre mål i løpet av en kamp. Mål som blir skåret i straffesparkkonkurranse regnes ikke med. Et såkalt ekte hat-trick forekommer når en spiller skårer tre mål i samme omgang uten at noen andre skårer mål i mellomtiden (inklusive tilhørende tilleggstid). Denne siste fortolkningen er det som i engelsk toppfotball refereres til som «German» (eller «flawless») hat-trick, som innebærer at målene scores i én fotballomgang.
Engelsk Premier League
I den engelske ligaen FA Premier League er det Sadio Mané som satte rekorden for raskeste hat-trick, da han i 2015 scoret tre mål for Southampton mot Aston Villa i løpet av 2 minutter og 56 sekunder. Han slo dermed den tidligere rekorden på 4 minutter og 33 sekunder, som ble satt av Liverpool-spilleren Robbie Fowler da han i 1994 scoret tre mål i en kamp mot Arsenal.
Norske spillere
Den foreløpig nest siste nordmann som har utført hat-trick i Premier League er John Carew, som 8. mars 2008 scoret tre mål i kampen Aston Villa - Reading (4-2).
Den siste nordmannen som har utført hat-trick i Bundesliga er Erling Braut Haaland, som 18. januar 2020 scoret tre mål i 2.omgang i en kamp mellom Augsburg og Borussia Dortmund. Han ble byttet inn og fikk sin debut i det 56 minutt. Etter 23. minutter hadde Haaland scoret 3 mål.
Den eldste spilleren som har scoret hat-trick i norsk eliteserie var Sigurd Rushfeldt da han i en alder av 38 år scoret tre av s mål i 4-0 seieren mot den 29. mai 2011. Rushfeldts tidligere lagkamerat Ole Martin Årst var den tidligere innehaver av rekorden. I samme kamp slo Rushfeldt også Harald Brattbakks rekord som den mestscorende spiller i norsk eliteserie.
I sitt comeback for Norges landslag i fotball skåret Ada Hegerberg hat-trick i en landskamp mot Kosovo 7. april 2022.
Andre idretter
I den amerikanske ishockeyligaen NHL kaster publikum capser ut på isen når en spiller scorer hat-trick.
I baseball betyr hat-trick at en slagmann slår tre home runs i løpet av en enkelt kamp.
I enkelte motorsporter, som Formel 1, kalles det hat-trick når samme fører tar både pole position, raskeste runde og løpsseier i et løp.
Wilhelm Christian Suhrke
Wilhelm Christian Suhrke (født 2. november 1863 i Halden, død 10. mai 1950) var en norsk arkitekt og Høyre-politiker.
Han var sønn av den tyskfødte arkitekt og byggmester Ernst Emil Wilhelm Christian Fredric Suhrke (1834–1892) og Barthe Marie Svendsen (1837–1923). Etter byggutdannelse ved Trondhjems Tekniske Læreanstalt (eksamen 1882) studerte han ved Hannover polytekniske (etablert 1831) til 1886. Fra 1892 ledet han sin fars firma. Fra 1901 var han tysk konsul og året efter ble han valgt inn i Halden bystyre. Hans to perioder på Stortinget var 1904–1906 (medlem av budsjettkomitéen) og 1910–1912 (medlem av konstitusjonskomitéen).
Han var gift med Ursula Lorange (1867–1933). Datteren Ragna Lorange Suhrke (1895-1961) var gift med generalkonsul Jørgen Galbe, diplomat i det norske Utenriksdepartementet. Datteren Inger Lorange Suhrke (1898–1982) var gift med diplomaten Finn Støren, mens datteren Else Lorange Suhrke (1902–1960) ektet sjef i Norges Standardiseringsforbund Kaare Heiberg (1896–1978), sønn av jernbanedirektør Eivind Heiberg. Familien bodde i Suhrkevillaen på Rødsberget i Halden, en laftet villa som Suhrke tegnet i 1901 i dragestil. Året efter tegnet han Høiåshytta til Halden Skiklubb som ble etablert 1892, det året han overtok farens forretning. Han skiftet litt stil, og Halden Bad fra 1932 var preget av funksjonalismen. Halden Bad ble for øvrig revet i 2021 etter å ha forfalt i mer enn 20 år, uten bruk.
Riaba, høna mi
Riaba, høna mi (originaltittel: Курочка Ряба) er en russisk film fra 1994 regissert av Andrej Kontsjalovskij.
Hamburgs senat
Hamburgs senat er regjeringen i den tyske delstaten Hamburg. Førsteborgermesteren leder senatet som består av elleve medlemmer. Senatorene i Hamburg kan sammenliknes med ministrene i andre tyske delstater.
Senatet i Hamburg har historiske røtter tilbake til 1216, men dagens senat bygger på delstatsforfatningen fra 1952. Det holder sine møter i senatssalen i Hamburgs rådhus.
Senatets oppbygning og forvaltning
Senatet består av førsteborgermesteren og ytterligerere ti senatorer, hvorav en bærer tittelen andreborgermester og er førsteborgermesterens stedfortreder.
Underordnet senatet finnes elleve faglige forvaltningsenheter («Fachbehörde») og to administrative («Senatsbehörde»). Samtlige medlemmer av senatet bortsett fra førsteborgermesteren, har ansvaret for en faglig forvaltningsenhet. Førsteborgermesteren har ansvaret for de to administrative forvaltningsenhetene.
Den administrative lederen av en forvaltningsenhet kalles statsråd («Staatsrat»). Statsrådene kan sammenliknes med en Staatssekretär i de andre tyske delstatene. De er ikke medlemmer av regjeringen, men deres syn må samsvare med det til senatoren. De kan fristilles med pensjon, uten begrunnelse. Det finnes (2020) femten statsråder.
De faglige forvaltningsenhetene («Fachbehörde») hadde per 2020 følgende ansvarsområder:
De administrative forvaltningsenhetene («Senatsbehörde») var per 2020:
Historie
Historisk har senatet røtter tilbake til 1216, som inntil 1860 kalte seg «hochedler und hochweiser Rath», oversatt «Det høyedle og høyvise råd».
Sentatet valgte inntil 1860 selv de nye medlemmene. De 50 til 60 medlemmene av rådet kom inntil 1712 uten unntak fra kjøpmansstanden. Fra det tidspunktet ble også enkelte jurister medlemmer av rådet. Rekrutteringen skjedde fra Hamburgs «slekter» («Geschlechte») som var patrisierfamilier med felles interesser. Familiene Amsinck, Sieveking og Hudtwalcker er kjente navn i Hamburg fra denne tiden.
De gamle familienes makt kom i konflikt med interessende til det oppvoksende, frie borgerskap. I 1410 vedtok borgerskapet en Rezess, et tysk ord for en forløper til en forfatning eller lov, som forbød Senatet uten borgerskapets tilatelse å arrestere borgere, gå til krig eller øke skattene. Dette var forløperen til dagens parlament, Hamburgs borgerskap. I 1529 fulgte ytterligere en lov, som forbød Senatet å iverksette lover uten tillatelse fra borgerskapet. Stridighetene mellom senat og borgerskapsforsamlingen (Bürgerschaft), fortsatte i til dels blodige sammenstøt. Den siste lov av dette slaget, ble vedtatt i 1712, da makten ble delt mellom senatet og det frie borgerskapet.
Paula Karpinski (1897–2005) ble utnevnt til senator i Hamburg i 1931, som det første kvinnelige medlem av en tysk delstatsregjering.
I 1933 ble forfatningsorganene i Hamburg oppløst ved den såkalte Machtergreifung, og all makt i prinsippet overført til Adolf Hitler. Formelt ble senatet ikke oppløst før i 1938.
Etter andre verdenskrig kom Hamburg under den britiske okkupasjonsmakten. Britene oppnevnte et nytt senat i 1946. 13. oktober 1946 ble det første valget til Hamburger Bürgerschaft avholdt. Det nyvalgte parlamentet vedtok en foreløpig forfatning. Etter flere utkast ble den endelig forfatning vedtatt og deretter kunngjort 6. juni 1952. Denne forfatningen gjelder fremdeles (2020), riktignok etter flere endringer.
His Debt
His Debt er en amerikansk stumfilm fra 1919, regissert av William Worthington.
Handling
Goro Mariyama bruker overskuddet fra sin etisk drevne spillehall, for å hjelpe de fattige. Men en gambler, Blair Whitcomb, anklager Goro for å ha jukset, og skyter ham deretter etter å ha tapt en innsats på 10 000 dollar. Goro overlever så vidt, og får hjelp fra sykepleier Gloria Manning - Blairs forlovede.
Når Goro innrømmer sin kjærlighet til Gloria, blir han sjokkert over å høre om forlovelsen hennes med Blair. Etter at han ble frisk, oppdager Goro at Blair har gitt ham en falsk sjekk, og krever at spilleren betaler gjelden hans personlig. Selv om Blair etterkommer kravet, får Goro ham arrestert for drapsforsøk. Men Gloria ber om at forloveden hennes burde løslates, og avslører at hun aldri kan elske Goro.
Bajansk
Bajansk er den lokale dialekten til det ellers engelsktalende landet Barbados. Bajansk stammer fra et gammelt ord Bajan som betyr fremmed.
Storsjön (Härjedalen)
Storsjön er en innsjø i det nordvestlige Härjedalen i Sverige, og er en del av Ljungans øvre løp. Ved innsjøen ligger tettstedet Storsjö, med Storsjö kyrka. Ved innsjøens nordøstlige bredde ligger Krankmårtenhögen, et gravfelt fra jernalderen.
Cacique (rom)
Cacique er en venezuelansk rom. Den kom på markedet i 1959 og er veldig populær i Venezuela og Spania. Cacique-produktene er eid av Diageo. Ordet «cacique» kommer fra taíno eller arawak og betyr «stammeleder».
His Majesty, the American
His Majesty, the American er en amerikansk stumfilm fra 1919, regissert av Joseph Henabery.
Handling
En mann reiser til Mexico, og slår seg snart sammen med en gruppe kjeltringer. Men det viser seg at han faktisk er arving til tronen i et lite europeisk land, hvor en revolusjon foregår.
Dyveke Kuløy
Dyveke Kuløy (født 1984) er en norsk sanger, låtskriver, musiker, kordirigent og kanalvert. I 2015 kom debutalbumet hennes som var produsert av John Agnello og utgitt på eget plateselskap. Hun er utdannet ved Liverpool Institute for Performing Arts.
Hun har siden sommeren 2017 arbeidet som kanalvert på NRK 1.
Det baskiske nasjonalistparti
Det baskiske nasjonalistparti (baskisk: Euzko Alderdi Jeltzalea (EAJ), spansk: Partido Nacionalista Vasco (PNV), fransk: Parti National Basque (PNB) er det største og eldste partiet i Baskerland. Det ble grunnlagt i 1895 av Sabino Arana.
Partiets baskiske navn Euzko Alderdi Jeltzalea betyr bokstavelig oversatt ‘Baskisk parti av tilhengere av Gud og de gamle lovene’. Partiet bruker som regel forkortelsen EAJ-PNV.
Partiets nåværende leder er Andoni Ortuzar Partiets ungdomsorganisasjon er Euzko Gaztedi Indarra (EGI).
Envigado
Envigado er en by og en kommune i Antioquia i Colombia. Den er en del av storbyområdet til Medellín, som den grenser til i nord. Kommunen grenser ellers til Sabaneta i sør, El Retiro og Caldas i øst, og Itagüí i vest. Envigado kommune hadde om lag 200 000 innbyggere i 2012, og har et areal på 78,78 km².
Envigado er en av kommunene i Colombia med høyest levestandard. Fotballaget Envigado FC spiller i Colombias eliteserie, Categoría Primera A.
Bruneis herrelandslag i fotball
Bruneis herrelandslag i fotball, populært kalt Harimau Bintang («Panterne») er det nasjonale fotballaget for herrer i Brunei.
Bruneis fotballforbund ble etablert 15. mars 1956, som «Bruneis amatørfotballforbund», men droppet i 1993 ordet «amatør», slik at forundet fikk dagens navn. De ble medlem av FIFA i 1969.
Landslaget deltar først og fremst i regionale, asiatiske mesterskap i regi av Asian Football Confederation. Hittil har de deltatt i kun én VM-kvalifisering; i 1986. De har også deltatt i Asiamesterskapet i fotball kun én gang; i 1976. I begge disse ble de slått ut i første runde.
Deres største meritt er lagets overraskende seier i Malaysia Cup i 1999.
Brunei har i dag ca. 2 500 aktive fotballspillere, fordelt på 22 registrerte klubber.
William Henry Dean
William Henry Dean (født 6. februar 1887, død 2. mai 1949) var en britisk vannpolospiller som deltok i de olympiske leker i Antwerpen i 1920. Dean ble olympisk mester i vannpolo under OL 1920 i Antwerpen. Han var med på det britiske laget som vant turneringen. De slo Belgia med 3-2 i finalen.
Fylkesvei 6370
Fylkesvei 6370 (Fv6370) går mellom Bestvoll og Foss i Indre Fosen kommune.
Før Trøndelag fylke ble opprettet 1. januar 2018 hadde veien betegnelsen Fylkesvei 146 (Sør-Trøndelag).
Ghanas kvinnelandslag i fotball
Ghanas kvinnelandslag i fotball representerer Ghana i internasjonale kamper. Ghana har kvalifisert seg til tre VM og har tre sølvmedaljer i Afrikamesterskapet.
Ghanas landslag debuterte i Afrikamesterskapet i 1991, der de tapte sin første kamp 1-5 mot Nigeria. I Afrikamesterskapet har Ghana lenge kranglet med Kamerun og Sør-Afrika om å være det nest beste laget etter Nigeria. Mens Nigeria hadde vunnet alle Afrikamesterskap til og med 2006, hadde Ghana kommet til finalen tre ganger (1998, 2002 og 2006), mens Kamerun og Sør-Afrika hadde to finaler hver. Det var derfor en svært stor overraskelse da det til da beskjene plasserte landslaget til Ekvatorial-Guinea vant på hjemmebane over Sør-Afrika i 2008.
Ghanas gode plasseringer i de afrikamesterskapene som var rett før VM gjorde at de kvalifiserte seg til VM tre ganger. Den første gangen, i VM i 1999, kom Ghana sist etter en god uavgjort mot Australia, et hederlig tap mot Sverige og et direkte stygt tap mot Kina. VM i 2003 gikk bedre,Ghana slo Australia, tapte knepent mot Kina og tapte 0-3 mot Russland. VM fire år senere gikk langt dårligere. Ghana møtte nok en gang Australia, men denne gangen tapte Ghana 1-4. Ghana tapte 0-4 mot Canada og stygt også mot Norge (2-7). Ghanas landslag. Som følge av disse resultatene fikk Ghanas trener Isaac Paha sparken som landslagstrener.
Leleupidia
Leleupidia er en slekt av løpebiller. Ingen arter fra denne gruppen er registret i Norge.
Utseende
Middelsstore, spinkle løpebiller. De er gjerne mørkt fargede, ofte med metallisk glans. Kroppsformen er noe flat, og de fleste har påfallende små fasettøyne. Hodet og pronotum er temmelig små, dekkvingene har markerte lengdefurer.
Utbredelse
Slekten er utbredt i Afrika.
Gerd Søraa
Gerd Oline Søraa (født 8. april 1934 i Verdal, død 8. mars 2018 ) var en norsk forfatter, journalist, redaktør og politiker (V, DLF).
Søraa startet karrieren som lærer på Hitra, før hun i 1954 startet som journalistlærling i Nidaros. Her arbeidet hun til hun ble ansatt som journalist i Adresseavisen 1959–1974. Etter det var hun redaktør i Nidaros 1974–1984, redigerer i Trondheimsavisa, journalist i Trønderbladet 1989–1996 og redaktør i samme avis 1996–2000. Hun gikk av med pensjon i 2001.
Søraa var tidlig politisk interessert, og ble først medlem av arbeiderungdomslaget på Verdalsøra. Hun meldte seg senere inn i Venstre, og ble med EF-tilhengerne over i Det Nye Folkepartiet (fra 1980 Det Liberale Folkepartiet) ved partisplittelsen i 1972. Søraa var vararepresentant til Stortinget fra Sør-Trøndelag 1977–1981 og formann i Det Liberale Folkepartiet 1980–1982. I 1988 gikk Det Liberale Folkepartiet inn i Venstre igjen, noe Søraa hadde vært med å arbeide for. Hun var styremedlem i Trondhjems Kvinnesaksforening fra 1966.
Hun skrev to faglitterære romaner om sagnfiguren Johannes Christoffersen Blanche i tillegg til mange lokal- og foreningshistoriske bøker.
Lomsdalen
Lomsdalen er en dal i Brønnøy kommune i Nordland. En del av dalen er vernet som naturreservat (Strompdalen naturreservat). Den 29. mai 2009 ble et område på drøye 1 000 km² vernet som Norges 30. nasjonalpark: Lomsdal-Visten nasjonalpark.
Aphrodite’s Child
Aphrodite's Child var et gresk progrock-band etablert i 1967, av Vangelis Papathanassiou (keyboard); Demis Roussos (bassgitar og vokal), Loukas Sideras (trommer og vokal), og Anargyros «Silver» Koulouris (gitar).
Gerd Søraa
Søraa bodde i Buvika i Skaun kommune i Trøndelag de siste årene av sitt liv. Hun bodde også mange år i Trondheim. Hun var gift og hadde fire barn.
Aphrodite’s Child
Vangelis og Roussos hadde allerede hatt en viss suksess i Hellas (de spilte i bandene Formynx og Idols) da de gikk sammen med Sideras og Koulouris for å danne et nytt band. Deres første innspilling som band var på George Romanos' album In Concert and in Studio, der de spilte på fire sanger, kreditert som Vangelis and his Orchestra. Samme året spilte de inn to demolåter som ble sendt til Philips Records.
Fra Athen til Paris
Det var sannsynligvis Vangelis' idé at det fortsatt ukjente bandet skulle skifte tilholdssted til London, som ville være mer passende omgivelser. Men denne avgjørelsen var ikke problemfri: Koulouris måtte fortsatt bo i Hellas for å fullføre militærtjenesten, mens resten av bandet, på vei til London, ble sittende fast i Paris. Delvis på grunn av problemer med å få arbeids- og oppholdstillatelse, og delvis på grunn av angrepene i forbindelse med opptøyene i Mai 1968.
I Paris skrev de under platekontrakt med Mercury Records, kalte bandet Aphrodite's Child og ga ut deres første singel, «Rain and Tears», en omarbeidet versjon av Pachelbels Kanon i D-moll. Gruppa ble med denne singelen superstjerner over natta, både i Frankrike og flere andre europeiske land, på tross av at sangen ble sunget på engelsk og ikke fransk. I oktober samme år ga bandet ut deres første album, End of the World. Albumet inneholdt både psykedeliske popsanger og ballader, i fotsporene til Procol Harum og The Moody Blues.
Bandet startet å turnere rundt om i Europa, og i januar 1969 ga de ut en singel på italiensk i forbindelse med Festival della canzone italiana, hvor de imidlertid ikke deltok. Deres neste singel var «I Want to Live», en versjon av sangen «Plaisir' d'amour». Aphrodites' Child dro til London for å spille inn deres neste album i Trident Studios. Den første singelen fra det nye albumet, «Let Me Love, Let Me Live», kom ut i oktober, mens albumet It's Five O'Clock, kom ut i desember 1969. Det inneholdt suksessfulle ballader (som tittellåta), men også sanger som krysset grensene til flere andre sjangre, inkludert country.
Etter det andre albumet, begynte bandet å turnere igjen, denne gange uten Vangelis, som foretrakk å bli i Paris og spille inn filmmusikken til Henry Chapiers film Sex Power. Harris Chalkitis erstattet Vangelis på scenen. For å opprettholde den regelmessige strømmen av hits, ga bandet ut singelen «Spring, Summer, Winter and Fall» i august 1970.
666
666 var for det meste Vangelis' konsept, skapt i samarbeid med en tekstforfatter utenfra, Costas Ferris. Musikken som Vangelis lagde til albumet var mye mer psykedelisk og orientert mot progressiv rock enn noe bandet hadde gjort tidligere. Ikke alle i bandet likte dette så godt; de ville fortsette å spille den popmusikken som hadde gitt dem så mye suksess. Videre jobbet Roussos med solokarrièren, og han tok opp den første solosingel, «We Shall Dance» (med Sideras på trommer), og sitt første soloalbum, On the Greek Side of My Mind. Dette skjedde samtidig som at Vangelis spilte inn L'apocalypse des Animaux og arbeidet med en singel sammen med kjæresten Vilma Ladopoulou, samt opptro sammen med Koulouris under pseudonymet Alpha Beta.
Den doble LP-en 666 kom til slutt ut sent i 1971, og solgte 20 millioner eksemplarer. Etter dette ble bandet splittet. Både Vangelis og Demis Roussos gikk til suksessfulle solokarrièrer, Roussos som popsanger og Vangelis som en av pionerene i New Age-musikken. Koulouris jobbet med begge ved flere anledninger. Loukas Sideras startet på en mindre suksessfull solokarrière. Han ga ut et album og singelen «Rising Sun» etter oppløsningen.
Skye
Skye (skotsk gælisk: An t-Eilean Sgitheanach eller Eilean a' Cheò, «Den tåkete øya» ) er den største og nordligste av øyene i Indre Hebridene i Skottland. Skyes halvøy strekker seg ut fra et fjellrikt knutepunkt dominert av fjellet Cuillin, hvis steinete skråninger gir noe av det mest dramatiske fjellandskapet i landet.
Øya har vært bosatt siden den mesolittiske perioden, og i løpet av historien har den vært bosatt til forskjellige tider av piktiske og gæliske stammer, norrøne nordboere fra Norge, og spesielt de mektige integrerte norrøn-gæliske klanene MacLeod og MacDonald. Øya ble ansett for å være under norsk overherredømme frem til Perthtraktaten fra 1266, som overførte kontrollen til Skottland. De jakobittiske opprørene på 1700-tallet førte til oppløsningen av klansystemet og senere Highland Clearances («Utrenskningen av Høylandet») som erstattet hele samfunn med sauegårder, hvorav noen involverte tvangsutvandringer til fjerne land. Innbyggertallet gikk ned fra over 20 000 på begynnelsen av 1800-tallet til i underkant av 9 000 ved det siste tiåret av 1900-tallet. Skyes befolkning økte med 4 % mellom 1991 og 2001. Omtrent en tredjedel av innbyggerne var gælisktalende i 2001, og selv om antallet er i nedgang, er dette aspektet ved øykulturen fortsatt viktig.
De viktigste næringene er turisme, jordbruk, fiske, skogbruk, produksjon av whisky, bryggeri og håndverk. Skye er en del av Highland Council lokale myndighetsområde. Øyas største bosetning er Portree, som også er hovedstaden, kjent for sin maleriske havn og og skrikende måker. Forbindelse til de ulike nærliggende øyer med ferge er tilgjengelig, og siden 1995 til fastlandet med en veibro. Klimaet er mildt, vått og vindfullt. Det rike dyrelivet inkluderer kongeørn, hjort og atlanterhavslaks. Den lokale flora er dominert av lynghei, og nasjonalt viktige virvelløse bestander lever på havbunnen rundt. Skye har gitt lokasjonene for forskjellige romaner og spillefilmer, og feires i poesi og sang.
Etymologi
De første skriftlige referansene til øya er romerske kilder som Kosmografien fra Ravenna som referer til Scitis og Scetis, som finnes på et kart av Klaudios Ptolemaios. En mulig avledning kommer fra skitis, et tidlig keltisk ord for «vinget», som kan beskrive hvordan øyas halvøyer stråler ut fra et fjellrikt sentrum. Senere gælisk-, norrønt- og engelsktalende folk har påvirket historien til Skye; forholdet mellom navnene deres for øya er ikke enkle. Ulike etymologier har blitt foreslått, for eksempel den «bevingede øya» eller «den hakkede øya», men ingen avgjørende løsning har blitt funnet så langt; stedsnavnet kan ha sin opprinnelse fra eldre, ikke-gælisk språk som piktisk eller noe annet.
Daryll Neita
Daryll Neita (født 29. august 1996) er en britisk friidrettsutøver som konkurrerer i sprintløp.
Skye
Etymologi
Øya ble også omtalt av norrøne nordboere som Skuy («tåkeøy»), Det tradisjonelle gæliske navnet er An t-Eilean Sgitheanach («øya Skye»), An t-Eilean Sgiathanach er nyere, men mindre vanlig stavemåte. I 1549 skrev prost Donald Munro om Skye: «This Ile is callit Ellan Skiannach in Irish, that is to say in Inglish the wyngit Ile, be reason it has mony wyngis and pointis lyand furth fra it, throw the dividing of thir foirsaid Lochis.» Munros lavlandsskotsk er ikke lett å lese idag, oversatt: «Denne øya kalles Ellan Skiannach på irsk [gælisk], det vil si på engelsk, ’The Winged Isle’, på grunn av dens mange vinger og punkter som kommer fra den, gjennom deling av landet med de nevnte innsjøene.» Meningen av det gæliske navnet er uklart.
Daryll Neita
Hun representerte Storbritannia under Sommer-OL 2016 i Rio de Janeiro, der hun tok bronse på 4 × 100 meter stafett og gjentok bedriften på samme distanse under Sommer-OL 2020 i Tokyo. Hun deltok også på 100 meter og kom på 8. plass i finalen.
Skye
Etymologi
Eilean a' Cheò, som betyr «tåkeøya», er en oversettelse av det norrøne navnet, og er et poetisk gælisk navn på øya. I april 2007 ble det rapportert i media at øyas offisielle navn var blitt endret av Highland Council til Eilean a' Cheò. Rådet presiserte imidlertid at dette navnet bare refererte til én av dets 22 avdelinger i det kommende valget, og at det ikke ble lagt planer om å endre skilting eller avvikle det engelskspråklige navnet.
Geografi
Skye er med sine 1700 km² den nest største øya på Skottland etter Lewis and Harris (som er danner én øy). Skye har noe av det mest dramatiske og utfordrende fjellandskap i Skottland, inkludert Cuillin Hills med topper opp mot 1000 meters høyde, foruten en rik kulturarv av gamle monumenter, festninger og minnesmerker.
Den sørvestlige delen av Skye er en serie av halvøyer, inkludert Slet i sør, Strathaird, Minginish og Duirinish, og Waternish i vest, og Trotternish i nord. De omliggende øyene er Rona, Raasay, Scalpay og Soay. Merk at alle stedsnavn i Skottland som ender med -ay er av norrøn opprinnelse.
Natur
Skye er preget av et vilt og tidvis ødslig hei-landskap, med ubetydelige arealer med skog. Det er små jordbruksarealer, men utmarka brukes til beite for sauer. Det finnes ganske store våtmarksområder.
Historie
Skye har steder som viser at det har vært bebodd av mesolittiske jegere og samlere i forhistorisk tid. Et slikt sted er An Corran i Staffin hvor arkeologiske spor fra bearbeidelse av stein og samling av skjell viser at steinalderfolk oppholdt seg i området for 7 500 år f.Kr. og disse har vært i kontrakt med tilsvarende steinaldergrupper ved Sand, Applecross på kysten av vestlige Ross.
Kristendommen nådde øya sannsynligvis på 500-tallet og var sannsynligvis tilknyttet et av de nordlige piktiske kongedømmene. Formelt sett ble det underlagt det skotske kongedømmet i år 843 da pikterne og skottene ble forent.
Det første angrep fra norske vikinger på Skye er nedtegnet for år 794. Fra 875 kom en økende mengde norske innflyttere og ved år 907 besto øya av felles norrøn-gælisk kultur ved inngifte. Norrønt språk var sannsynligvis dominerende. Da en norsk høvding ble drept i 1098 invaderte den norske kongedømmet representert ved kong Magnus Berrføtt. Det skotske kongedømmet forsøkte stadig å trenge inn og dominere de norrøne områdene ytterst mot Atlanterhavet, hvilket de klart først i 1266 etter kong Håkon Håkonsson døde.
Ved at øya lå like langt fra både det norske som det skotske kongedømmenes maktsentre var innbyggernes vant til å være uavhengige og ønsket ikke å bli dominert av Skottland. Skye var delt mellom en rekke klaner, de mest betydningsfulle var klan MacDonald og klan McLeod, begge med norrøne aner, som i de nest århundrene kriget om makten. MacDonald fikk etter hvert overtaket og forsvarte seg mot den skotske tronen inntil 1462 da lorden av øyene, John MacDonald, overga landområdene til kong Jakob IV av Skottland. Fra midten av 1400-tallet kom store mengder gæliske innflyttere til øya og norrønt språk ble ikke lenger dominerende og døde ut til fordel for skotsk gælisk språk, hvilket fortsatt snakkes.
En av øyas mest berømte skikkelser er Flora MacDonald, heltinnen som hjalp prinsen som skottene kaller for «Bonnie Prince Charles» (Karl Edvard Stuart) å flykte etter det bitre nederlaget ved slaget ved Culloden i 1746. Hun døde i 1790 og ble gravlagt på kirkegården i Kilmuir. Tusener av øyboerne fulgte henne til graven.
Skye led tungt under hungersnød og utrensninger på den siste delen av 1700-tallet, noe som førte til en sterk og drastisk befolkningsnedgang.
Den moderne broa Skye Bridge som forbinder Skye med fastlandet ble bygget på 1990-tallet med en svært upopulær avgiftstasjon (£4.70 pr bil om vinteren, £5.70 om somrene), og akkurat som flere steder i Norge har lokalbefolkningen dannet lokale protestaksjoner, blant annet SKAT (Skye and Kyle Against Tolls). De nekter å betale avgift under begrunnelsen at de har rett til fri passasje på en hvilken som helst hovedveg innenfor kongeriket Skottland. Den 21. desember 2004 ble det annonsert at de skotske myndighetene hadde overtatt broen fra eierne og at avgiften var blitt avskaffet.
Kultur
Av alle områdene i Indre Hebridene er det Skye som har mest til felles med Ytre Hebridene og hvor bortimot halvparten av befolkningen snakker gælisk og hvor mange tilhører Free Church of Scotland, kjent for sin strenge overholdelse av helligdagen.
Talisker-destilleriet, som produserer single maltwhiskyen ved samme navn, er plassert ved siden av Loch Harport på vestkysten av øya. Whiskyen som bærer navnet «Isle of Skye» (en blended whisky fra produsenten «Ian Macleod distillers ltd») blir ikke produsert på øya.
Dunvegan Castle er en festning som har vært setet til klanen MacLeod siden 1200-tallet.
Skye har blitt udødeliggjort av folkesangen The Skye Boat Song og i boken To the Lighthouse av Virginia Woolf.
Byer og landsbyer
De fleste av beboerne på øya er forbundet med hovedvegen A87. Byen Portee har flest beboere, med rundt 2000 mennesker. Sconser og Broadford ligger på østsiden av øya. Mindre landsbyer er:
Podmoskovnyje vetsjera
Podmoskovnyje vetsjera (originaltittel: Подмосковные вечера) er en russisk film fra 1994, regissert av Valerij Todorovskij.
Handling
Historien følger en kjedelig ung kone som opplever at tilværelsen hennes blir kraftig forvandlet etter en brennende affære.
Katja føler seg sakte kvalt av et liv sammen med sin saktmodige ektemann, og dominerende svigermor, og begynner derfor et dødelig samarbeid med den langt mer intense Sergej.
Zjizn i neobytsjajnyje prikljutsjenija soldata Ivana Tsjonkina
Zjizn i neobytsjajnyje prikljutsjenija soldata Ivana Tsjonkina (originaltittel: Жизнь и необыча́йные приключе́ния солда́та Ива́на Чо́нкина) er en film fra 1994 regissert av Jiří Menzel.
Gausdal
Gausdal i Gudbrandsdalen er en kommune i Innlandet. Den grenser i nord til Sør-Fron, i nordøst til Ringebu, i øst til Øyer, i syd til Lillehammer og Nordre Land, og i sydvest til Nord-Aurdal og Øystre Slidre. Kommunens område følger grovt sett de to dalførene rundt elva Gausa, med basis i Gausdalen fra Skeikampen øverst i dalføret til Fåberg nederst, hvor dalføret fortsetter inn i Lillehammer kommune. Det vestlige dalføret dannes av sideelva Jøra – som renner ut i Gausa ved Segalstad bru – dette omfatter sognet Vestre Gausdal fra Øvre Svatsum øverst til Auggedalen nederst i dalen.
Areal og befolkning
Kommunen hadde pr. 4. kvartal 2021 i alt 6079 innbyggere. De fleste bor i området rundt administrasjonssenteret Segalstad bru, i Follebu og Forset, men også i Østre og Vestre Gausdal, Svingvoll, Svatsum og Espedalen. Gausdal er kjent for mye fin utsikt, spesielt i Lieshøgda øverst i Østre Gausdal med utsikt utover hele dalen og ned til Lillehammer. Det er bygd ut et stort vintersportssted med hoteller, alpinalnegg, stolheis og hyttefelt på Skeikampen øverst i Gausdalen.
Historie
Gausdal herred ble opprettet i 1838 og omfattet samme område som dagens kommune. Herredet ble 1879 delt i Vestre og Østre Gausdal som hadde hhv. 2362 og 2847 innbyggere (folketelling 1875). 1.1.1962 ble dagens kommune dannet ved at Vestre Gaudal og Østre Gausdal igjen ble slått sammen, de hadde da hhv. 2590 og 3942 innbyggere.
Geografi
Raudsjøen er den største innsjøen i Gausdal. Den ligger vest for Bjørga. Langsua nasjonalpark ligger i Gausdal og i fem andre kommuner.
Gausdal har tre nokså unike «stednavn»:
Kultur
Like nord for Follebu ligger dikterhøvdingen Bjørnstjerne Bjørnsons gård Aulestad.
Kommunens tusenårssted er Gausdal kulturhus, som er et samfunnhus og samlingssted for kulturell aktivitet i kommunen. Dette ble valgt av formannskapet på innstilling fra administrasjonen etter forslag fra tusenårskomiteen. Komiteen begrunnet sitt forslag med at kulturhuset er en «storstue», en samlingsplass som er åpen og tilgjengelig for alle. Kulturhuset ble satt opp på midten av 1960-tallet. Det ble da bygget som et ordinært samfunnshus, men er restaurert og har nå amfi med 170 sitteplasser samt garderober i henhold til Riksteatrets krav. Det statlige tilskuddet gitt i forbindelse med de kommunale tusenårsstedene ble brukt til oppussing av bygningen. Det ble ikke plantet tusenårstrær.